|  |  |
| --- | --- |
| 28.03.2019. | Nr. 3/2 |

**JELGAVAS PILSĒTAS ATTĪSTĪBAS PROGRAMMAS 2021.-2027.GADAM IZSTRĀDES UZSĀKŠANA**

(ziņo I.Škutāne)

**Atklāti balsojot: PAR – 13** (R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, L.Zīverts, G.Kurlovičs), **PRET-** nav, **ATTURAS** – nav,

Saskaņā ar likuma „Par pašvaldībām” 14.panta otrās daļas 1.punktu, Attīstības plānošanas sistēmas likuma 6.panta ceturto daļu un 10.pantu, Teritorijas attīstības plānošanas likuma 5.panta pirmās daļas 3.punktu, 12.panta pirmo daļu un 2014.gada 14.oktobra Ministru kabineta noteikumu Nr.628 “Noteikumi par pašvaldību teritorijas attīstības plānošanas dokumentiem” 66.punktu,

**JELGAVAS PILSĒTAS DOME NOLEMJ:**

1. Uzsākt Jelgavas pilsētas attīstības programmas 2021.-2027.gadam (turpmāk – Attīstības programma) izstrādi.
2. Izveidot Attīstības programmas izstrādes vadības grupu šādā sastāvā:
	1. vadības grupas vadītājs – Jelgavas pilsētas domes priekšsēdētājs A.Rāviņš;
	2. vadības grupas locekļi:
		* + 1. Jelgavas pilsētas domes priekšsēdētāja vietniece R.Vectirāne;
				2. Jelgavas pilsētas domes priekšsēdētāja vietnieks J.Strods;
				3. Jelgavas pilsētas pašvaldības izpilddirektore I.Škutāne.
3. Atbildīgo par Attīstības programmas izstrādi noteikt Jelgavas pilsētas pašvaldības administrācijas Attīstības un pilsētplānošanas pārvaldes vadītāju.
4. Apstiprināt Attīstības programmas izstrādes darba uzdevumu (pielikumā).
5. Paziņojumu par Attīstības programmas izstrādes uzsākšanu publicēt pašvaldības tīmekļa vietnē [www.jelgava.lv](http://www.jelgava.lv) un laikrakstā „Jelgavas Vēstnesis”.
6. Lēmumu par Attīstības programmas izstrādes uzsākšanu ievietot teritorijas attīstības plānošanas informācijas sistēmā, nosūtīt Vides aizsardzības un reģionālās attīstības ministrijai un Zemgales plānošanas reģionam.

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 28.martā